ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምስ እስራኤላውያን ዝተስኣሎ ስእሊ ክስን ነቐፌታን ዘኸተለሉ ፍሉጥ ግብጻዊ ደራፊ 26 ሕዳር 2020 ምንጪ ስእሊ, AFP ፍሉጥ ግብጻዊ ደራፊ ሞሓመድ ረመዳን፡ ኣብ ዱባይ ይዘናጋዕ ኣብ ዝነበረሉ ምሸት ምስ ክልተ ፍሉጣት እስራኤላውያን ዝተስኣሎ ስእሊ ክሲ ኣኸቲሉሉ። ኣብ ዝቕጽል ወርሒ ድማ ናብ ቤት ፍርዲ ክቐርብ ምዃኑ ተፈሊጡ። ነቲ ክሲ ዘዳለወ ጠበቓ፡ ሞሓመድ ምስቶም እስራኤላውያን ክሰኣል ምኽኣሉ "ንህዝቢ ግብጺ ጸሪፉ እዩ" ዝበለ ኮይኑ፡ መንግስቲ እስራኤል ነቶም ፎቶታት ብምዝርግሑ ድማ ብዙሓት ኣዕራብ ተቖጢዖም። ማሕበር ስነጥበባውያን ግብጺ'ውን ንኣባላት ሞሓመድ ከም ዝኣገደ ተፈሊጡ። እቲ ወዲ 32 ዓመት ደራፊ ነቲ ዝተፈጠረ ኩነታት ኣብ ዝሃቦ መብርሂ፡ ንዜግነት እቶም ምስኡ ዝተስኣሉ ፍሉጣት ሰባት ይፈልጥ ከም ዘይነበረ ገሊጹ። ግብጽን እስራኤልን ኣብ 1979 ስምምዕ ሰላም ቅድሚ ምፍራመን ሓሙሽተ ጊዜ ናብ ውግእ ኣትየን ነይረን። ውዕሊ ሰላም ብድሕሪ ምፍራመን'ውን ግን ክሳብ ሎሚ ኣብ ወጥሪ ይርከባ። ኣገዳስነት ስምምዕ ሰላም እስራኤልን ሃገራት ወሽመጥ ዓረብን እስራኤልን ባሕሬንን ምሉእ ዲፕሎማስያዊ ዝምድና ክምስርታ ተሰማሚዐን ታሪኻዊ በረራ መንገዲ ኣየር እስራኤል ናብ ሕቡራት ኢማራት ዓረብ ኣብ ቀረባ ኣዋርሕ ሕቡራት ዓረብ ኢሚራትስን ባሕሬንን ምስ እስራኤል ዘለወን ርክብ ናብ ዝሓሸ ደረጃ ንምስግጋር ስምምዓት ከምዝተፈራረማ ይዝከር። ሱዳን'ውን ነዚ ክትገብር ምዃና ኣፍሊጣ'ያ። ኣብ ዝሓለፈ ቀዳም ፍሉጣት ዝኾኑ ናይ ትዊተር ገጻትን ፌስቡካትን፡ ነቲ ድምጻዊ ሞሓመድ ንእስራኤላዊ ደራፊ ዖማር ኣደም ሓቚፉ ዘርእይ ስእሊ እናተቐባበሉ ዘርጊሖም'ዮም። እቲ ኣብ ናሕሲ ሓደ ኣብ ዱባይ ዝርከብ ባር ኮይኖም ዝተስኣልዎ ስእሊ ድማ፡ ካብ ዜጋ ኢማራትስ ዝኾነ ጋዜጠኛ ከም ዝተረኸበ ፍልፍል ይገልጹ ነይሮም። እቲ ዝተጠቅዐ ስእሊ "ስነ ጥበብ ኩልጊዜ ናብ ሓደ የምጽኣና" ዝብል ርእሲ ተዋሂብዎ'ሎ። እቲ ካልእ ስእሊ ድማ ግብጻዊ ሞሓመድ ረመዳን ምስ እስራኤላዊ ተጻዋቲ ኩዕሶ እግሪ ዲያ ሳባ ኮይኑ ዝተሳእሎ እዩ። ካልእ ሓጺር ቪድዮ'ውን እቶም ኣብቲ ሞሓመድ ዝተዓደመሉ ባር ዝተኣኻኸቡ ሰባት ብናይ ኣይሁዳውያን ባህላዊ ደርፊ እናሳዕስዑ የርእይ። እቶም ፎቶታት ኣብ ማሕበራዊ መራኸብታት ሰፊሕ ሽፋን ዝረኸቡን ኣዘራረብትን ኮይኖም ኣለዉ። ብዙሓት ድማ ንፍልስጤማውያን "ዝጠለመ" ክብሉ ይነቕፍዎ። "ሞሓመድ ረመዳን ጽዮናዊ እዩ" ብዝብል እውን ወፍሪ ሃሽታግ ኣብ ትዊተር ተኸፊቱ'ሎ። ግብጻዊ ጋዜጠኛን ኣባል ባይቶን ሙስጠፋ ባክሪ ኣብ ትዊተር ብዝዘርግሖ መልእኽቲ "ሞሓመድ ረመዳን እቲ ፍሉጥ ግብጻዊ ስነ ጥበባዊ፤ ብጽዮናዊ ደርፊ ተፈሲሁ በዚ ምኽንያት ከኣ ነቶም ኣዕራብ ኣድነቕቱ ስኢኑ። ዘሕዝን ክሳራ" ኢሉ። ንሞሓመድ ድማ "ካብ መሬቶም ዝተፈናቐሉ፣ መሬቶም ዝተወረሩን ቅድስንኦም ክራኸስ ዝተገቡን ኣዕራብ ህዝቢ ከምዘለዉ ኣይትፈልጥን ኔርካ ዲኻ" ክብል መልእኽቲ ኣሕሊፉ። እንተኾነ ሞሓመድ ረመዳን ብንበት ብትዊተር ኣብ ዝጠቅዖ መልእኽቲ፡ ነቶም ነቐፌታታት ብምንጻግ "ንዓወታተይን ዝናይን ንምግታእ" ዝተኻየ ፈተነ ክብል ገሊጽዎ። "ምሳይ ፎቶ ክሰኣሉ ዝደልዩ ሰባት በባልቶም እንተዘይገሊጾምለይ ካበየነይቲ ሃገር ከምዝኾኑ ኣይሓትትን" ክብል'ውን ኣብቲ ጽሑፍ ሓቢሩ። ኣብቲ ምሸት ኣብ ተመሳሳሊ ባር ከምዝኾነ ዘርእይ ምስ ካልእ ፍልስጤማዊ ዝተቐረጾ (ዝተቐድሖ) ቪድዮ'ውን ዝዘርግሐ ኮይኑ "ሰላምታይ ናብ ኣሕዋተይ ህዝቢ ፍልስጤም" ዝብል መልእኽቲ'ውን ኣሕሊፉ። ሞሓመድ ኣብቲ ዘእቐርበሉ ዘሎ ነቐፌታን ክስን ተቓውምኡ እንተገለጸ'ኳ ግብጻዊ ጠበቓ ጣረቕ ማሕሙድ ግን ነቲ ክሲ ናብ ቤት ፍርዲ ከቕርቦ ወሲኑ'ሎ። ኣብ 19 ታሕሳስ ድማ ቤት ፍርዲ ካይሮ ነቲ ጉዳይ ክሰምዕ ትጽቢት ይግበር። ተዛማዲ ትሕዝቶ ስምምዕ ሰላም ዝፈጸማ እስራኤልን ሕቡራት ኢማራት ዓረብን ቀጥታዊ ርክብ ቴሌፎን ጀሚረን17 ነሓሰ 2020 ሱዳን ምስ እስራኤል ዲፕሎማስያዊ ዝምድና ክትምስርት ተሰማሚዓ23 ጥቅምቲ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
